Flamco inn i Brødrene Dahl sitt sortiment - VVSforum
Svein Magnus Grønbeck, skal lede satsingen og support-avdelingen for Flamco - produktene i BD-systemet.
Flamco inn i Brødrene Dahl sitt sortiment
Brødrene Dahl AS har inngått avtale med Flamco om å overta produktansvaret for det norske markedet. Avtalen vil være gjeldende fra og med 1. januar 2022, men vil bli suksessivt implementert fra og med 1. mai 2021. Flamco er i dag indirekte representert via Wilo Norge AS og vil fortsatt være det ut 2021.
Flamco-gruppen er en del av Aalberts N.V, og jobber proaktivt med utvikling, produksjon og salg av høykvalitetskomponenter til bruk i HVAC-systemer. Flamco har nyskapende produkter som løser dagens- og morgendagens krav til energihåndtering i privatboliger, kontor og forretningsbygg. De er representert i mer enn 70 land, skriver BD i en pressemelding:
Brødrene Dahl har over en lengere tidsperiode opparbeidet produktansvaret i Norge for flere kjente merkevarer som for eksempel Altech, VSH, Düker, Effebi, og nå Flamco.
- Når vår produktportefølje nå utvides med mer teknisk relaterte produkter, er det viktig å kunne tilby teknisk support på disse produktene. I den forbindelse opprettes det en teknisk support avdeling. Til å lede og utvikle denne avdelingen har vi ansatt Svein Magnus Grønbeck, som startet hos oss 3. mai 2021, skriver BD videre.